ᱢᱟᱦᱟᱥᱟᱢᱩᱱᱫᱽ

ᱢᱚᱦᱟᱥᱟᱢᱩᱸᱫᱽ ᱥᱚᱦᱚᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱪᱷᱚᱛᱛᱤᱥᱜᱚᱲ ᱨᱮ ᱢᱟᱦᱟ ᱥᱟᱢᱩᱱᱫᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱞᱟᱹᱠᱛᱤᱭᱟᱱ ᱟᱨ ᱑᱒ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱹᱝ ᱜᱮᱭᱟ ᱾ ᱥᱚᱦᱚᱨ ᱫᱚ ᱓᱐ ᱣᱟᱨᱰ ᱟᱨ ᱯᱩᱱᱭᱟ ᱴᱚᱴᱷᱟ ᱨᱮ ᱦᱟᱴᱤᱧ ᱟᱠᱟᱱᱟ ᱟᱨ ᱱᱚᱣᱟ ᱴᱨᱟᱝᱥᱼᱢᱟᱦᱟᱱᱟᱫᱤ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱢᱟᱦᱟᱥᱟᱢᱩᱸᱫᱽ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱟᱨ ᱮᱦᱚᱵ ᱟᱠᱟᱱᱟ ᱱᱟᱣᱟ ᱢᱟᱦᱟᱥᱟᱢᱩᱸᱫᱽ ᱱᱚᱜᱚᱨ ᱱᱤᱜᱟᱢ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱢᱮᱱᱟᱭ ᱦᱟᱱᱛᱟᱨᱤᱭᱟ ᱢᱮᱭᱟᱨ ᱯᱨᱚᱠᱟᱥ ᱪᱟᱸᱫᱽᱨᱟᱠᱚᱨ ᱢᱮᱱᱟᱭᱟ ᱾

ᱪᱷᱟᱹᱴᱭᱟᱹᱨ
ᱢᱟᱱᱟᱣ ᱟᱠᱚ ᱡᱮ ᱢᱟᱦᱟᱥᱟᱢᱩᱱᱫᱽ ᱟᱜ ᱧᱩᱛᱩᱢ ᱜᱩᱯᱛ ᱵᱚᱝᱥᱚ ᱭᱤᱡ ᱢᱟᱦᱟᱱ ᱥᱟᱥᱚᱱ ᱥᱚᱢᱩᱫᱽᱨᱚᱜᱩᱯᱛ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱞᱮᱱᱟ ᱛᱟᱦᱮᱸᱫ ᱾ ᱮᱛᱚᱢ ᱠᱚᱥᱟᱞ ᱥᱚᱢᱩᱫᱽᱨᱚᱜᱩᱯᱛ ᱨᱮ ᱟᱡᱟᱜ ᱢᱤᱥᱚᱱ ᱚᱠᱛᱚ ᱟᱡᱤᱜ ᱥᱤᱯᱟᱹᱦᱤ ᱥᱟᱶ ᱢᱟᱦᱟᱱᱟᱫᱤ ᱜᱟᱰᱟ ᱫᱷᱟᱨᱮ ᱨᱮ ᱛᱟᱬᱟᱜ ᱞᱮᱱᱟ ᱠᱤᱱ ᱾ ᱱᱚᱣᱟ ᱞᱮᱠᱟ ᱜᱮ ᱢᱟᱦᱟ ᱥᱟᱢᱩᱱᱫᱽ ᱧᱩᱛᱩᱢ ᱟᱜ ᱛᱤᱸᱜᱩ ᱮᱱᱟ ᱾

ᱚᱛᱱᱚᱜ
ᱢᱟᱦᱟᱥᱟᱢᱩᱱᱫᱽ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Mahasamund 
ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱑᱘ ᱢᱤᱴᱚᱨ (᱑᱐᱔᱓ ᱯᱷᱤᱴ) ᱢᱮᱱᱟᱜᱼᱟ ᱾ ᱢᱟᱦᱟᱥᱟᱢᱩᱱᱫᱽ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖ ᱨᱮᱱᱟᱜ ᱡᱚᱸᱠᱥᱚᱱ ᱨᱮ ᱨᱟᱭᱯᱩᱨ ᱠᱷᱚᱱ ᱕᱖ ᱠᱤᱞᱚᱢᱤᱴᱚᱨ ᱮᱛᱚᱢ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱑᱗ ᱢᱟᱦᱟᱱᱟᱫᱤ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱢᱟᱦᱟ ᱥᱟᱢᱩᱱᱫᱽ ᱥᱚᱦᱚᱨ ᱨᱟᱭᱯᱩᱨᱼᱵᱤᱡᱟᱜᱽ ᱨᱮᱞ ᱰᱟᱦᱟᱨ ᱨᱮ ᱢᱤᱫ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱢᱟᱦᱟᱥᱟᱢᱩᱱᱫᱽ ᱟᱨ ᱨᱟᱭᱯᱩᱨ ᱢᱤᱫᱴᱟᱝ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱥᱚᱦᱚᱨ ᱠᱟᱱᱟ ᱱᱚᱣᱟ ᱱᱚᱶᱟ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱨᱟᱡᱽᱜᱟᱲ, ᱱᱟᱶᱟ ᱨᱟᱭᱯᱩᱨ ᱥᱩᱨ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱦᱟᱥᱟᱢᱩᱱᱫᱽ ᱨᱤᱱ ᱦᱚᱲ ᱮᱞ ᱘᱕,᱖᱕᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱑% ᱟᱨ ᱛᱤᱨᱞᱟᱹ ᱭᱟᱜ ᱫᱚ ᱔᱙% ᱢᱮᱱᱟᱜᱼᱟ ᱾ ᱢᱟᱦᱥᱟᱢᱩᱱᱫᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱐% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱗᱙% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱖᱑% ᱢᱮᱱᱟᱜᱼᱟ ᱾ ᱑᱔% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱒᱐᱑᱔ ᱨᱮ ᱦᱚᱲ ᱮᱞ ᱢᱤᱫ ᱞᱟᱠᱷ ᱠᱷᱚᱱ ᱪᱮᱛᱟᱱ ᱜᱮ ᱢᱮᱱᱟᱜ ᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱢᱟᱦᱟᱥᱟᱢᱩᱱᱫᱽ ᱫᱚ ᱨᱟᱭᱯᱩᱨ ᱠᱷᱚᱱ ᱕᱕ ᱠᱤᱞᱚᱢᱤᱴᱚᱨ, ᱫᱷᱚᱢᱛᱟᱨᱤ ᱠᱷᱚᱱ ᱑᱐᱕ ᱠᱤᱞᱚᱢᱤᱴᱚᱨ, ᱨᱟᱡᱤᱢ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ, ᱵᱤᱞᱟᱥ ᱯᱩᱨ ᱠᱷᱚᱱ ᱑᱖᱐ ᱠᱤᱞᱚᱢᱤᱴᱚᱨ, ᱫᱩᱨᱜᱽ ᱠᱷᱚᱱ ᱙᱕ ᱠᱤᱞᱚᱢᱤᱴᱚᱨ, ᱵᱷᱤᱞᱟᱭ ᱠᱷᱚᱱ ᱘᱕ ᱠᱤᱞᱚᱢᱤᱴᱚᱨ, ᱥᱚᱨᱟᱭᱯᱟᱞᱤ ᱠᱷᱚᱱ ᱑᱑᱕ ᱠᱤᱞᱚᱢᱤᱴᱚᱨ, ᱵᱟᱨᱜᱚᱲ ᱠᱷᱚᱱ ᱑᱘᱐ ᱠᱤᱞᱚᱢᱤᱴᱚᱨ ᱟᱨ ᱥᱚᱢᱵᱚᱞᱯᱩᱨ ᱠᱷᱚᱱ ᱒᱕᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾

ᱵᱟᱥ
ᱢᱟᱦᱟᱥᱟᱢᱩᱱᱫᱽ ᱨᱮ ᱜᱩᱨᱩ ᱜᱷᱟᱥᱤᱫᱟᱥ ᱵᱟᱥ ᱴᱟᱨᱢᱤᱱᱟᱞ ᱟᱡ ᱥᱩᱨ ᱨᱮᱱᱟᱜ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱨᱟᱭᱯᱩᱨ, ᱵᱤᱞᱟᱥ ᱯᱩᱨ, ᱫᱩᱨᱜᱽ ᱥᱚᱨᱟᱭᱯᱟᱞᱤ, ᱵᱟᱞᱚᱫᱟ ᱵᱟᱡᱟᱨ, ᱵᱮᱢᱮᱛᱚᱨᱟ, ᱥᱤᱢᱜᱟ, ᱨᱟᱡᱤᱢ, ᱱᱚᱨᱥᱤᱝᱱᱟᱛᱷ, ᱥᱟᱨᱚᱝᱜᱟᱲ, ᱜᱚᱨᱤᱭᱟᱵᱚᱸᱫᱽ, ᱠᱷᱟᱨᱤᱨ ᱰᱟᱦᱟᱨ, ᱱᱤᱣᱟᱨᱯᱟᱲᱟ, ᱵᱮᱨᱦᱟᱢᱯᱩᱨ, ᱚᱥᱤᱠᱟ ᱟᱨ ᱵᱷᱚᱣᱟᱱᱤᱯᱟᱴᱱᱟ ᱞᱟᱹᱜᱤᱫ ᱛᱮ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾

ᱨᱮᱞ
ᱢᱟᱦᱟᱥᱟᱢᱩᱱᱫᱽ ᱨᱮ ᱵᱟᱨᱭᱟ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ: ᱢᱟᱦᱟᱥᱟᱢᱩᱱᱫᱽ ᱨᱮᱞᱣᱮ ᱥᱴᱮᱥᱚᱱ ᱟᱨ ᱵᱮᱞᱥᱚᱸᱰᱟ ᱥᱴᱮᱥᱚᱱ ᱾ ᱢᱟᱦᱟᱥᱟᱢᱩᱱᱫᱽ ᱨᱮᱞᱣᱮ ᱥᱴᱮᱥᱚᱱ ᱤᱥᱴ ᱠᱚᱨᱴ ᱨᱮᱞᱣᱮ ᱡᱚᱱ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱠᱟᱱᱟ ᱾ ᱨᱟᱭᱯᱩᱨ ᱢᱟᱦᱟᱥᱟᱢᱩᱱᱫᱽ ᱠᱷᱚᱱ ᱴᱤᱴᱤᱞᱟᱜᱚᱲ ᱫᱷᱟᱹᱵᱤᱠ ᱨᱮᱞᱣᱮ ᱴᱨᱮᱠ ᱨᱮᱱᱟᱜ ᱠᱟᱹᱢᱤ ᱯᱩᱨᱟᱹᱣ ᱮᱱᱟ ᱟᱨ ᱥᱟᱞ ᱒᱐᱑᱙ ᱨᱮ ᱤᱞᱮᱠᱴᱨᱤᱠ ᱤᱝᱡᱤᱱ ᱪᱟᱞᱟᱣ ᱮᱦᱮᱵ ᱮᱱᱟ ᱾ ᱨᱮᱞ ᱢᱚᱱᱛᱨᱤ ᱫᱚ ᱢᱟᱦᱟᱥᱟᱢᱩᱱᱫᱽ ᱨᱮ ᱢᱤᱫᱴᱟᱹᱝ ᱱᱟᱣᱟ ᱨᱮᱞ ᱵᱮᱵᱚᱥᱛᱟ ᱠᱷᱚᱸᱰ ᱦᱮᱰᱠᱩᱣᱟᱴᱚᱨ ᱢᱟᱱᱟᱣ ᱠᱮᱫᱼᱟ ᱾ 

ᱢᱟᱦᱟᱥᱟᱢᱩᱱᱫᱽ ᱨᱮᱞᱣᱮ ᱥᱴᱮᱥᱚᱱ ᱫᱚ ᱨᱟᱭᱯᱩᱨ ᱵᱤᱥᱟᱠᱷᱟᱯᱟᱴᱱᱟᱢ ᱨᱮᱞᱣᱮ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱵᱷᱩᱵᱽᱱᱮᱥᱚᱨ, ᱯᱩᱨᱤ, ᱵᱤᱥᱟᱠᱷᱟᱯᱟᱴᱱᱟᱢ, ᱫᱩᱨᱜᱽ, ᱨᱟᱭᱯᱩᱨ, ᱵᱤᱞᱟᱥ ᱯᱩᱨ, ᱠᱚᱨᱵᱟ, ᱱᱟᱜᱽᱯᱩᱨ, ᱢᱩᱢᱵᱟᱭ, ᱫᱤᱞᱞᱤ, ᱵᱷᱚᱯᱟᱞ, ᱴᱤᱨᱤᱞᱟᱜᱚᱲ, ᱥᱚᱢᱵᱚᱞᱯᱩᱨ, ᱵᱷᱚᱣᱟᱱᱤᱯᱟᱴᱱᱟ, ᱚᱦᱢᱚᱫᱟᱵᱟᱫᱽ, ᱜᱟᱱᱫᱷᱤᱫᱷᱟᱢ, ᱱᱟᱶᱟ ᱫᱤᱞᱞᱤ, ᱛᱤᱨᱩᱯᱟᱛᱤ, ᱥᱤᱨᱰᱤ, ᱵᱤᱡᱚᱭᱣᱟᱰᱟ, ᱟᱜᱽᱨᱟ, ᱤᱴᱟᱨᱥᱤ ᱞᱟᱹᱜᱤᱫ ᱴᱨᱮᱱ ᱢᱮᱱᱟᱜᱼᱟ ᱾ ᱵᱷᱩᱥᱟᱣᱚᱞ, ᱱᱟᱱᱫᱮᱲ, ᱡᱚᱫᱷᱯᱩᱨ, ᱠᱟᱴᱱᱤ, ᱥᱟᱜᱚᱨ, ᱥᱚᱦᱰᱚᱞ, ᱚᱱᱩᱯᱯᱩᱨ ᱾

ᱩᱰᱟᱹᱱ
ᱥᱣᱟᱢᱤ ᱵᱤᱵᱮᱠᱟᱱᱟᱱᱫᱽ ᱩᱰᱟᱹᱱ ᱰᱟᱹᱦᱤ ᱨᱟᱭᱯᱩᱨ ᱫᱚ ᱢᱟᱦᱟᱥᱟᱢᱩᱱᱫᱽ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾

ᱥᱚᱲᱚᱠ
ᱢᱟᱦᱟᱥᱟᱢᱩᱱᱫᱽ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱑᱗ ᱛᱟᱞᱟ ᱠᱷᱚᱱ ᱢᱩᱬ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱢᱟᱦᱟᱥᱟᱢᱩᱱᱫᱽ ᱠᱷᱚᱱ ᱳᱰᱤᱥᱟ ᱫᱷᱟᱹᱵᱤᱡ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖ ᱫᱚ ᱯᱩᱱ ᱞᱮᱱ ᱟᱜ ᱥᱚᱲᱚᱠ ᱱᱟᱯᱟᱭ ᱞᱟᱹᱜᱤᱫ ᱛᱮ ᱠᱟᱹᱢᱤ ᱪᱟᱹᱞᱩ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱢᱟᱦᱟᱥᱟᱢᱩᱱᱫᱽ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ